Chokwadi (Truth) zvinoreva chinhu chiripo kana chakaitika mazviro kwazvo, chisiri chekunyepa, kunyengera kana kufungidzira. Vamwe vatauri vanoti zvibvira, idi, kana diko. Jesu vakati, "Ini ndini nzira, zvokwadi, nehupenyu". Luganda vanoti mazima (n. truth) zvichireva chokwadi. VaLozi vanoti buniti (n. truth, veracity; sincerity) kureva chokwadi. Herero vanoti tyiri (a fact; a true story). Herero vanoti -atyiri (something real; true). Chewa vanoti mtera kana chedi (truth; things that are real; facts). Barotse vanoti mitebe (n. facts) vachireva madi. Vane izwi rokuti -tebeta. VaSangho vanoti taa (true, real, genuine; truly, really, genuinely).